पाएं अपने शहर की ताज़ा ख़बरें और फ्री ई-पेपरडाउनलोड करें
मौसम विभाग के पूर्वानुमान के मुताबिक बांका में सोमवार की दाेपहर बाद काले बादल छाने लगे, शाम पांच बजते-बजते आसमान पूरी तरह काले बादलों से ढ़क गया। जिसके बाद तेज हवाएं चलने लगी, कई जगहों पर पेड़ गिर गए और जोरदार बारिश हुई। हालांकि सिर्फ बुंदा बांदी ही हुई।
जिससे लोगों को संतोष करना पड़ा। केवीके के मौसम वैज्ञानिक ने कहा कि सोमवार की शाम में चली आंधी का रफ्तार करीब 40-50 किमी प्रति घंटा थी, जबकि बारिश होने का आकलन किया जा रहा है। जानकारी हो कि बांका शहरी क्षेत्र में पांच के बाद में तेज हवाओं के साथ जोरदार बारिश करीब आधे घंटे तक हुई, जबकि बांका के ककवारा इलाके में जोरदार बारिश के साथ ओले भी पड़े।
जिससे आम के फसल को नुकसान हुआ है। वहीं शहरी क्षेत्र के ही देवदा इलाके में हल्की बुंदा बांदी के साथ तेज हवाएं चली। इसी प्रकार से पूरे जिले में इसी प्रकार का हाल रहा। हालांकि शाम के बाद से देर रात तक गरज बरकरार रहा और बूंदा-बांदी भी होती रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn